open-index/open-wikipedia-markdown huggingface dataset:
ఈపూరులంక

**ఈపూరులంక** బాపట్ల జిల్లా, కొల్లూరు మండలానికి చెందిన రెవెన్యూయేతర  గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

## గ్రామంలో మౌలిక సదుపాయాలు
### వైద్య సౌకర్యం
ప్రాథమిక ఆరోగ్య కేంద్రం లేదు. నర్సు గూడా నెలకొకసారి గూడా రాదు. తీవ్ర అనారోగ్యానికి గురైతే 18 కి.మీ. దూరంలోని కొల్లూరు గ్రామం వెళ్ళవలసినదే. 
### వీధి దీపాలు
వెలగవు.
## గ్రామ పంచాయతీ
ఈ గ్రామ పంచాయతీకి భవనం లేదు. మండలంలో పంచాయతీకి భవనం లేని గ్రామం ఇదొక్కటే.
## గ్రామ విశేషాలు
ఈ గ్రామాన్ని ఆకర్షణీయ గ్రామం (స్మార్ట్ విలేజ్) గా అభివృద్ధి చేయడానికై, కడప జిల్లా రాజంపేట డి.ఎస్.పి. శ్రీ ఓలేటి అరవిందబాబు, ఈ గ్రామాన్ని దత్తత తీసుకున్నారు. [2]

## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
శారదా అశోకవర్థన్

**శారదా అశోకవర్థన్** ఆకాశవాణి శ్రోతలకూ, దూరదర్శన్ ప్రేక్షకులకూ తెలుగు సాహితీలోకానికి సుపరిచితమైన పేరు. ఆమె నాటకాలు, నాటికలు, సంగీత రూపకాలు, పాటలు వ్రాసింది. నవలలు, కథలు వివిధ పత్రికల్లో ప్రచురించబడ్డాయి. బాలసాహిత్యంలోనూ ప్రశంసనీయమైన కృషి చేసింది. 
## జీవిత విశేషాలు
## రచనలు
### నవలలు

# కుంతీపుత్రిక
# ఈ తరం నాది
# జూనియర్ ఆర్టిస్ట్
# అశృతర్పణ
# గజ్జె ఘల్లుమంటుంటే
# జీవితం గెలుపు నీది
# కలనిజమాయెగా
# మనస్విని
# నా కథవింటావా?
# పిపాసి
# కలవరమాయే మధిలో
# తిరగబడ్డ పిల్లి
# వెన్నెలవేట
# చెదిరిపోతున్న దృశ్యం

### కథాసంపుటాలు
# శారదా అశోకవర్థన్ కథలు

### కథలు
 
# తప్పించుకు తిరుగువాడు ధన్యుడు..!
# నేనూ, మా అత్తయ్య, షరీన్
# ఎర్రకలువ
# గుండె తడిసిపోయింది.
# చీకటి ఊబి
# ప్రేమపుష్పం 
# నాణేనికి మరోవైపు 
# మరో మృగం 
# లేచిరా తల్లి 
# తోడొకరుండిన అదేభాగ్యమూ
# జారిన మల్లెలు 
# జ్యోతి 
# ఆగు!
# నాలోని నేను 
# జలదృశ్యం 
# కండక్టర్ సుందరం 
# కథ కంచికి 
# తుమ్మముల్లు 
# జారుడు మెట్లు 
# వారసులు 
# ఇలాంటి మగాళ్ళూ ఉంటారా?
# మల్లెజడ 
# అమ్మమ్మల అందాల పోటీ 
# శక్తీ! నీకే ఈ పరీక్ష 
# నేను టామీని కాను
# షాక్ ట్రీట్ మెంట్ 
# నర్తకి 
# ఆంటీ.... ఆంటీ 
# అమ్మ మనసు 
# బిందూ ఆంటీ
# ఈ పిల్లకు పెళ్లవుతుందా?

### కవితాసంపుటులు
# సుషుప్తి నుంచి మేలుకో
# భావరాగిణి
# అక్షరం నా ఆయుధం
# చెదిరిపోతున్న దృశ్యం

### బాలసాహిత్యం
# కిలకిలనవ్వుల పిల్లల్లారా
# కనిపించే దేవుళ్ళు

### నిర్వహించిన శీర్షికలు
# మరమరాలు - ఆంధ్రభూమి దినపత్రిక
### లలిత గీతాలు
ఈమె వ్రాసిన కొన్ని లలిత గీతాల జాబితా

## పురస్కారాలు
* వచన కవితకు తెలుగు విశ్వవిద్యాలయం పురస్కారం 
* నాలుగుసార్లు ఉత్తమ రచయిత్రి బహుమతులు 
* ‘స్త్రీ’ టీవీ సీరియల్ కి నంది అవార్డు 
## మూలాలు
* కథావిహారం శీర్షికలో విహారి వ్రాసిన పరిచయం 

వర్గం:తెలుగు రచయిత్రులు
నలందా జిల్లా

బీహార్ రాష్ట్రం లోని జిల్లాల్లో **నలందా జిల్లా** (హిందీ:) ఒకటి. బీహార్ షరీఫ్ పట్టణం జిల్లాకు కేంద్రంగా ఉంది.

## చరిత్ర
1976లో పాట్నా జిల్లా నుండి కొంత భూభాగం వేరుచేసి నలందా జిల్లాను రూపొందించారు.

## భౌగోళికం
నలందా జిల్లా వైశాల్యం 2355 చ.కి.మీ. ఇది కెనడా లోని కార్న్‌వాల్ ద్వీపం వైశాల్యానికి సమానం. జిల్లాలో ప్రధానంగా ఫల్గు, మొహన్, జిరాయన్, కుంభారి నదులు ప్రవహిస్తున్నాయి. జిల్లా పాట్నా డివిజన్‌లోభాగం.

## [[2001]] లో గణాంకాలు

## ఆర్ధికం
కొత్తాగా స్థాపించబడిన ఆర్డినెంస్ ఫ్యాక్టరీ దేశంలోని 41 ఇండియన్ ఆర్డినెంస్ ఫ్యాక్టరీలలో ఒకటి. దీనిని డిఫెంస్ మంత్రిత్వశాఖ స్థాపించింది. నలందాలో ఆర్టిల్లరీ షెల్స్‌ను తయారు చేయడానికి ఈ సంస్థ స్థాపించబడ్జింది.
2006 గణాంకాల ప్రకారం పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో నలందా జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న బీహారు రాష్ట్ర 36 జిల్లాలలో ఈ జిల్లా ఒకటి..
### విభాగాలు
* జిల్లాలో 3 ఉపవిభాగాలు ఉన్నాయి :-బీహార్ షరీఫ్, రాజగిరి, హిల్సా, బీహార్ హిల్సా.
* జిల్లాలో 20 మండలాలు ఉన్నాయి :- రహుయి, అజయ్పుర్ నూర్సరై, హర్నౌత్, చండి (నలంద), ఇస్లాంపూర్ (నలంద), రాజగిరి, అస్థవన్, సర్మెర, హిల్సా, బీహార్,బిహర్షరిఫ్,ఎకంగర్సరై,బెన, నగర్నౌస, కరై పర్సరై, సిలవొ, నలంద పర్వల్పుర్,కత్రిసరై, బైండ్, తర్థరి

## వృక్షజాలం, జంతుజాలం
1978లో నలందా జిల్లాలో 36కి.మీ విస్తీర్ణంలో " రాజ్‌గిర్ విల్డ్ లైఫ్ శాంక్చ్యురీ " స్థాపించబడింది. .

## ప్రస్తుత స్తితి
నలందా జిల్లా త్వరితగతిలో అభివృద్ధి చెందుతూ ఉంది. అంతర్జాతీయ, జాతీయ పర్యాటకులను " నలందా విశ్వవిద్యాలయం " విపరీతంగా ఆకర్షిస్తుంది. పర్యాటకుల రాకవలన ప్రాతీయ వాసుల ఆర్థికంగా అభివృద్ధికి సహకరిస్తుంది.
## ఇవి కూడా చూడండి
* నలంద రైల్వే స్టేషన్

## మూలాలు

## బయటి లింకులు
* Nalanda Information Portal 

వర్గం:పాట్నా డివిజను

వర్గం:భారతదేశం లోని జిల్లాలు
వర్గం:బీహార్ జిల్లాలు
వాసా ప్రభావతి

## జీవిత విశేషాలు
1941లో తూర్పు గోదావరి జిల్లా,  ఆత్రేయపురంలో జన్మించింది. తండ్రి కాశీచయనుల సూర్యనారాయణ. తల్లి లక్ష్మీ సోమిదేవమ్మ. సరోజినీనాయుడు వనితా మహావిద్యాలయలో రీడర్‌గా పనిచేసి పదవీ విరమణ చేసింది.

## రచనలు
### నవలలు

# అనురాగానికి ఆఖరి మెట్టు
# వెండివెలుగులు
# ప్రేమబంధం
# సీతాలక్ష్మి
# ఆకాశదీపం

### కథాసంపుటాలు

# సిలకమ్మ
# న్యాయం గుడ్డిది
# మొగిలి
# సంధ్య అంచున

### కథలు

# అంగడి వినోదం
# అందని వసంతం
# అంధకారంలో...
# అచ్చమ్మకల
# అనసూయ లేచిపోయింది
# ఆప్యాయత నడుమ...
# ఉషోదయం
# ఊరగాయజాడీ
# ఎదిగిన మనసు
# ఎర్రగులాబీ
# కామాక్షి కాసులపేరు
# కాలం వెంట మనిషి
# కులం త్రాసులో...
# కొత్త వెలుగు
# గూటికి చేరిన పక్షులు
# గెద్ద
# చిగురించిన మందారం
# చుక్క
# చెదిరిన కల
# జీవిత పరమావధి
# తోడూ నీడా
# త్యాగం
# దువ్వెనల సాయేబు
# నాతిచరామి
# నాన్న కావాలి
# నిజాయితీ మధ్యలో...
# న్యాయం గుడ్డిది
# పక్షి గర్వం
# పడగవిప్పిన నేల తల్లి
# ప్రేమ పరిమలించిన వేళ
# బలి
# బలిపశువు
# బిచ్చకత్తె
# మంచితనానికి...
# మనసు పొరల్లో
# మమకారంలో మచ్చలు
# మా బ్రతుకులింతేనా?
# మాజీ భర్త
# మానవత్వం పరిమళించినవేళ
# మిసెస్ రామనాధం
# మొగిలి
# రహస్యం
# రాతిబొమ్మలో అమ్మ
# రైల్లో సుందరి
# వాన కారు కోయిల
# వీధి దీపాలు
# వేట
# సంధ్య అంచున
# సంధ్యలో విరిసిన చెంగల్వ
# సంసారమంటే స్వర్గం కాదు

### నాటకాలు/నాటికలు

# సంఘం చేసిన భిక్షుకి
# పరివర్తన
# దేశబాంధవి
# కోడళ్లొస్తున్నారు జాగ్రత్త

### కవితాసంపుటాలు

# మళ్ళీ మళ్ళీ పుడతా
# అలల కొలువు
# హృదయనేత్రం
# ఓ ఉదయం
# మంజీరనాదాలు
# ఆలాపన
# అమ్మ
# జగతి-ప్రగతి
# మానవతాశిఖరం
# వెలుగు వచ్చే వేళ
# స్నేహసుమాలు
# కాటుక కంటి నీరు

### ఇతరములు

# సాహితీస్రవంతి 
# చైతన్య స్రవంతి
# భారత స్వాతంత్రోద్యమంలో తెలుగు మహిళల పాత్ర
# ఆంధ్రసాహిత్యంలో హరిశ్చంద్రోపాఖ్యానం (పి.హెచ్.డి. సిద్ధాంత గ్రంథము)
# రష్యాలో స్నేహయాత్ర

## పురస్కారాలు
* తెలుగు విశ్వవిద్యాలయం వారిచే ఉత్తమ రచయిత్రి పురస్కారం
* గృహలక్ష్మి స్వర్ణకంకణము
* సుశీలా నారాయణరెడ్డి అవార్డు మొదలైనవి.
## బిరుదులు
* సాహితీ శిరోమణి
* అక్షర కంఠీరవ
## మరణం
సఖ్యసాహితి, లేఖినీ మహిళాచైతన్య సాహితీ సంస్థల ద్వారా సేవలను అందించిన వాసా ప్రభావతి 2019, డిసెంబర్ 18వ తేదీ ఉదయం హైదరాబాదులో మరణించింది.

## మూలాలు

* ఆర్కైవ్స్.ఆర్గ్ లో మంజీరనాదాలు ప్రతి
* డీఎల్ఐలో మళ్ళీ మళ్ళీ పుడతా గ్రంథ ప్రతి

వర్గం:తెలుగు రచయిత్రులు
వర్గం:1941 జననాలు
వర్గం:కళారత్న పురస్కార గ్రహీతలు
వర్గం:2019 మరణాలు
ఫీలే ల్యాండర్

తోకచుక్కపై దిగిన తొలి ల్యాండర్ **ఫీలే ల్యాండర్**. ఐరోపా అంతరిక్ష సంస్థ (ఈసా) కు చెందిన రోసెట్టా వ్యోమనౌక 2004లో నింగిలోకి వెళ్లి పదేళ్లుగా ‘67పీ/చుర్యుమోవ్-గెరాసిమెంకో’ అనే తోకచుక్కను వెంటాడుతూ 2014 సెప్టెంబరులో దాని సమీపంలోకి చేరి దాని చుట్టూ తిరుగుతూ నవంబరు 12, 2014 న ఈ ల్యాండర్ ను తోకచుక్కపై జారవిడిచింది. ఖగోళ చరిత్రలో తొలిసారిగా తోకచుక్కను చేరుకున్న ఈ ఘటన ఒక అద్భుత ఘట్టంగా ఆవిష్కృతం అయింది. ఈ ఘటనతో ఒక తోకచుక్కపై తొలిసారిగా వ్యోమనౌకను చేర్చిన ఘనతను ఐరోపా అంతరిక్ష సంస్థ (ఈసా) సొంతం చేసుకుంది. 450 కోట్ల ఏళ్ల క్రితం సౌరకుటుంబం ఏర్పడినప్పటి పరిస్థితుల గురించి తెలుసుకొనేందుకు తోకచుక్కలపై అధ్యయనం సహకరిస్తుందని ఈసా సుమారు 160 కోట్ల డాలర్ల ఖర్చుతో ఈ ప్రయోగాన్ని చేపట్టింది.

ప్రతి ఆరున్నరేళ్లకోసారి సూర్యుడిని చుట్టి వస్తున్న 67పీ తోకచుక్క సెకనుకు 18 కిలోమీటర్ల వేగంతో ప్రయాణిస్తూ 12 గంటలకు ఒకసారి తనచుట్టూ తాను తిరుగుతోంది. 67పీ తోకచుక్కపై ల్యాండర్ ను దించడానికి రోసెట్టా వ్యోమనౌక దాని చుట్టూ తిరుగుతూనే తోకచుక్క సమీపానికి వెళ్లి ఈ ల్యాండర్ ను జారవిడిచింది. తోకచుక్కను చేరుకున్న ఈ ల్యాండర్ తోకచుక్కపై తన మరలను దించి గట్టిగా పట్టుకున్నది.

## చిత్రమాలిక

File:Atterrisseur-Philae-15494442575 099c1ff083 o.png|ఫీలే యొక్క పరికరాలు
File:Rosetta's Philae touchdown.jpg|తోకచుక్కపై ఫీలే దిగుతున్నట్లుగా వర్ణించే చిత్రం
File:Rosetta's Philae drill.jpg|ఫీలే యొక్క పాదమరల చిత్రణ
File:Signal received from Rosetta (12055070794).jpg|జనవరి 20, 2014న డామ్స్టడట్, జర్మనీలో ESOC వద్ద రోసెట్టా సిగ్నల్ అందుకున్నప్పుడు


## ఇవి కూడా చూడండి
* రోసెట్టా వ్యోమనౌక - తోకచుక్కపై దిగిన తొలి ఫీలే ల్యాండర్ ను వదలిన వ్యోమనౌక రోసెట్టా .

## మూలాలు
* సాక్షి దినపత్రిక - 13-11-2014 - (తోకచుక్కపై తొలి అడుగు!) 

వర్గం:అంతరిక్ష వాహనాలు
ఆరవల్లి జిల్లా

గుజరాత్ రాష్ట్ర 33 జిల్లాలలో ఆరవల్లి జిల్లా (గుజరాతీ : અરવલ્લી જીલ્લો) ఒకటి. మొదస పట్టణం జిల్లాకేంద్రంగా ఉంది. 2013 ఆగస్టు 15న గుజరాత్ ప్రభుత్వం ప్రకటించిన 7 జిల్లాలలో ఇది ఒకటి.

## పేరువెనుక చరిత్ర
గుజరాత్, రాజస్థాన్ ఆరవల్లి పర్వతావళి జిల్లాలో ఉన్న కారణం జిల్లాకు ఈ పేరు వచ్చింది. . గుజరాత్ ప్రభుత్వ రికార్డులు ఆరవల్లి పర్వతావళిలోని 
అరసూర్ శాఖ జిల్లాలోని దంతా, మొదస, శ్యామల్జీ తాలూకాలలో ఉందని తెలియజేస్తున్నాయి.

## చరిత్ర
2013లో గుజరాత్ ప్రభుత్వం అంగీకారం పొందిన 7 జిల్లాలలో ఇది ఒకటి. జిల్లాలో దీర్ఘకాలంగా గిరిజన ప్రజలు అధికంగా నివసిస్తున్నారు. 2012లో గుజరాత్ రాష్ట్ర అసెంబ్లీ ఎన్నికలు ప్రకటించిన తరువాత అప్పిటి అధికారంలో ఉన్న " భారతీయజనతా పార్టీ " 7 కొత్త జిల్లాల ఏర్పాటును ప్రతిపాదించింది.

## భౌగోళికం
బనస్ కాంతా జిల్లాలోని మొదస, మల్పుర్, ధన్సుర, మెఘరాజ్, భిలోద, భయద్ తాలూకాలను వేరు చేసి ఆరవల్లి జిల్లా రూపొందించబడింది.
 
## గణాంకాలు
జిల్లాలోని మెఘరాజ్, మల్పూర్, భిలోడా తాలూకాలలో గిరిజన ప్రజలు అధికంగా నివసిస్తున్నారు. జిల్లాలో 676 గ్రామాలు, 306 గ్ర్రమపంచాయితీలు ఉన్నాయి. జిల్లా జనసంఖ్య 1,27 మిలియన్లు. గుజరాత్ రాష్ట్రంలో అత్యధిక అక్షరాస్యత కలిగిన జిల్లాగా ఆరవల్లి జిల్లా గుర్తించబడుతుంది.

## పర్యాటక ఆకర్షణలు
జిల్లాలో పలు బౌద్ధ అవశేషాలు, శ్యామల్జీ వంటి ఆధ్యాత్మిక కేంద్రాలు ఉన్నాయి.

## ఆర్ధికం
ఆరవల్లి జిల్లాలో 500 మె.వా విద్యుత్తును ఉత్పత్తి చేయగలిగిన ప్రైవేట్ రంగానికి చెందిన మొదటి " సోలార్ పవర్ ప్లాంట్ " ఉంది. జిల్లా పారిశ్రామికంగా వెనుకబడి ఉంది. 
జిల్లాలో పెద్ద పరిశ్రమలు ఏమీ లేనప్పటికీ మొదసా, భిలోడా, ధంసురా తాలూకాలలో చిన్నతరహా పరిశ్రమలు ఉన్నాయి. జిల్లాలో ప్రధానంగా మజుం నది ప్రవహిస్తుంది. మజుం నది మీద రెండు ఆనకట్టలు నుర్మించబడ్డాయి.

## మూలాలు

## వెలుపలి లింకులు

వర్గం:గుజరాత్ జిల్లాలు
వర్గం:2013 స్థాపితాలు
వర్గం:భారతదేశం లోని జిల్లాలు
గిర్ సోమనాథ్ జిల్లా

గుజరాత్ రాష్ట్ర 33 జిల్లాలలో **గిర్ సోమనాథ్** జిల్లా ఒకటి. వెరవల్ పట్టణం జిల్లాకేంద్రంగా ఉంది. జిల్లా జనసంఖ్య 3.5 లక్షలు. జునాగఢ్ జిల్లా నుండి ఈ జిల్లాను వేరు చేసిన తరువాత వైశాల్యపరంగా గిర్ సోమనాథ్ జిల్లా జునాగఢ్ జిల్లాకంటే చిన్నదిగా ఉంది. 2013 ఆగస్టు 15 న గుజరాత్ రాష్ట్ర ప్రభుత్వం ప్రకటించిన 7 జిల్లాలలో ఇది ఒకటి. ఈ జిల్లా గిర్ నేషనల్ పార్క్, అభయారణ్యం, సోమనాథ్ ఆలయానికి ప్రసిద్ధి చెందింది. కొత్తగా రూపొందించిన గిర్ సోమనాథ్ జిల్లాలో వెరవ, తలల, కొడినార్, ఉన, గిర్ గదడ తాలూకాలు ఉన్నాయి. 
## వృక్షజాలం , జంతుజాలం
గిర్ సోమనాథ్ జిల్లాలో ఉన్న గిర్ అరణ్యాలలో సింహాలు, జింకలు, కోతులు, పలు పక్షిజాతులు, జంతువులు ఉన్నాయి. ఆసియన్ సింహాలు గిర్‌ అరణ్యాలలో మాత్రమే కనిపిస్తాయి.
## భౌగోళికం
గిర్ సోమనాథ్ జిల్లా గుజరాత్ రాష్ట్రానికి పశ్చిమాన, సౌరాష్ట్ర ద్వీపకల్పానికి నైరుతి దిశలో ఉంది. ఈ జిల్లాకు ఉత్తరాన పోరుబందర్ జిల్లా ఉంది. దీనికి దక్షిణాన గల్ఫ్ ఆఫ్ కాంబే, పశ్చిమాన అరేబియా సముద్రం, తూర్పున జునాగఢ్ జిల్లా సరిహద్దులుగా ఉన్నాయి.
## రవాణా
### రైలు రవాణా
గిర్ సోమనాథ్ జిల్లా కేంద్రమైన వెరావల్ ఒక ప్రధాన రైల్వే జంక్షన్. ఈ నగరం అహ్మదాబాద్, రాజ్ కోట్, ఉజ్జయిని, వడోదర, పూణే, చెన్నై, న్యూఢిల్లీ, భోపాల్, ముంబై, జబల్పూర్, తిరువనంతపురంలకు ఎక్స్‌ప్రెస్ వే ద్వారా అనుసంధానించబడి ఉంది.

### రోడ్డు రవాణా
అహ్మదాబాద్, రాజ్ కోట్, సూరత్, భావ్ నగర్, భుజ్, జునాగఢ్, గాంధీనగర్, ద్వారకాయి వంటి రాష్ట్రంలోని ఇతర ప్రధాన ప్రాంతాలకు సోమనాథ్ రోడ్డు రవాణా ద్వారా  అనుసంధానించబడి ఉంది .
## మూలాలు

## వెలుపలి లింకులు

వర్గం:గుజరాత్ జిల్లాలు
లక్ష్మీకాంత్ పర్సేకర్

గోవా రాష్ట్రానికి చెందిన ప్రముఖ రాజకీయ నాయకుడైన **లక్ష్మీకాంత్ పర్సేకర్** జూలై 4, 1956న జన్మించారు. భారతీయ జనతా పార్టీకి చెందిన లక్ష్మీకాంత్ 2014, నబంవరు 8న గోవా ముఖ్యమంత్రిగా పదవి చేపట్టారు.
## బాల్యం, విద్యాభ్యాసం
లక్ష్మీకాంత్ పర్సేకర్ 1956, జూళై 4న గోవాలోని హార్మల్ గ్రామంలో జన్మించారు. 1980లో పనాజీ నుంచి ఎమ్మెస్సీ పట్టా పొందారు. 1981లో బీఎడ్ కూడా పూర్తిచేసి హార్మల్ పంచక్రోషి పాఠశాల ప్రిన్సిపాల్‌గా విధులు నిర్వహించారు.
## రాజకీయ ప్రస్థానం
విద్యార్థి దశలోనే రాష్ట్రీయ స్వయంసేవక్ సంఘ్ వైపు ఉన్న పర్సేకర్ 1999, 2002లలో గోవా శాసనసభ ఎన్నికలలో పోటీచేసి పరాజయం పొందిననూ 2007, 2012లలో భారతీయ జనతా పార్టీ తరఫున విజయం సాధించారు. 2014 నవంబరులో గోవా ముఖ్యమంత్రిగా ఉన్న మనోహర్ పారికర్ కేంద్రమంత్రిగా నియమితులు కావడంతో ఈయనకు ముఖ్యమంత్రి పదవి వరించింది. ఆయన 2017లో జరిగిన అసెంబ్లీ ఎన్నికల్లో కాంగ్రెస్ అభ్యర్థి దయానంద్ సాప్టే చేతిలో మాండ్ర నియోజకవర్గంలో 4,000 ఓట్ల తేడాతో ఓడిపాయారు. లక్ష్మీకాంత్ పర్సేకర్ కు 2022లో బీజేపీ పార్టీ టిక్కెట్ నిరాకరించడంతో పార్టీకి రాజీనామా చేశాడు.

## మూలాలు

వర్గం:గోవా ముఖ్యమంత్రులు
వర్గం:భారతీయ జనతా పార్టీ రాజకీయ నాయకులు
వర్గం:1956 జననాలు
విక్రమ సింహపురి విశ్వవిద్యాలయం

విక్రమ సింహపురి విశ్వవిద్యాలయం (VSU) భారతదేశంలో ఆంధ్ర ప్రదేశ్ రాష్ట్రము, నెల్లూరు జిల్లాలో ఒక విశ్వవిద్యాలయం ఉంది. ఈ విశ్వవిద్యాలయం ఆరు కోర్సులుతో 2008 సం.లో స్థాపించబడింది. ఇప్పుడు విశ్వవిద్యాలయం యూనివర్సిటీ కాలేజ్ లో 17 పోస్ట్ గ్రాడ్యుయేట్ కోర్సులను అందిస్తోంది.

## క్యాంపస్
విక్రమ సింహపురి విశ్వవిద్యాలయము (VSU) నకు దాని సొంత భవనాలు లేవు. ఇది నెల్లూరులో దర్గామిట్ట వద్ద పరిపాలనా భవనంతో ప్రారంభమైంది. రోజూవారీ తరగతులు వి.ఆర్ ఉన్నత పాఠశాల ప్రాంగణం (పాత లా కాలేజీ ప్రాంగణం), నెల్లూరు వద్ద ఉన్నాయి. క్యాంపస్ నిర్మాణం ప్రక్రియలో భాగంగా, నెల్లూరు దగ్గర కాకుటూరులో ఆంధ్ర ప్రదేశ్ రాష్ట్ర ప్రభుత్వం అందించిన 87 ఎకరాల (350,000 చ.మీ.) భూమి ఉంది.

## అడ్మినిస్ట్రేషన్
డిసెంబరు 2014 నాటికి, కె. వినయరావు వైస్ ఛాన్సలర్ , పి.ఆర్. శివ శంకర్ రిజిస్ట్రార్ గా ఉన్నారు.

## విమర్శ
ఈ విశ్వవిద్యాలయం యొక్క ప్రారంభం నుండి, బోధన, బోధనేతర పోస్ట్లు నియామక ప్రక్రియల్లో విమర్శ చాలా ఉంది. మాజీ వైస్ ఛాన్సలర్ జి రాజారామిరెడ్డి ప్రధానంగా మౌలిక అభివృద్ధి కంటే బోధన, బోధనేతర సంబంధించి రిక్రూట్మెంట్ దృష్టి సారించడం, యూనివర్సిటీ గ్రాంట్స్ కమిషన్ (భారతదేశం) నిబంధనలను, విశ్వవిద్యాలయ నోటిఫికేషన్ నిబంధనలను అతిక్రమించి బోధన, బోధనేతర సంబంధించి అక్రమ నియామకాలు చేయడం జరిగింది. ఫలితంగా, ఈ విశ్వవిద్యాలయం యుజిసి 12 (బి) స్థితి పొందేందుకు ఈస్థితిలో ఇప్పటికీ కూడా కాదు.

## ఇప్పటివరకు పనిచేసిన ఉపకులపతుల జాబితా

## మూలాలు

## బయటి లింకులు
* అధికారిక వెబ్సైట్

## ఇవి కూడా చూడండి
* ఆంధ్రప్రదేశ్ లోని విశ్వవిద్యాలయాల జాబితా
* ఆంధ్రప్రదేశ్ ఉన్నత విద్యాసంస్థల జాబితా
* విశ్వవిద్యాలయము

వర్గం:ఆంధ్రప్రదేశ్ విశ్వవిద్యాలయాలు
సత్యసాయి విశ్వవిద్యాలయం

## విభాగాలు

* ఈ లింక్ ప్రతి విభాగం దాని బోధన సిబ్బంది, సౌకర్యాలు, పరిశోధన దృష్టి, వార్తలు, సంఘటనల యొక్క అవలోకనాన్ని అందిస్తుంది. విభాగాలు లింకులు .

### యోగా తరగతులు

* ఈ విశ్వవిద్యాలయం యోగాసనాలు, భౌతిక ఫిట్నెస్ వ్యాయామాలు గురించిన తత్వాన్ని పాఠాలుగా అందిస్తుంది.

### గురువారం సమావేశాలు
* గురువారం, స్పీకర్ తన అనుభవాల చర్చలు జరుగుతాయి. ఈ సమావేశాలలో భారతదేశం లోపల, ప్రపంచవ్యాప్తంగా విద్యా సంస్థల నుండి పండితులు, విద్యావేత్తలు, న్యాయమూర్తులు, ఇంజనీర్లు, వైద్యులు, బిజినెస్ మేనేజర్లు, నిర్వాహకులు, దౌత్యవేత్తలు, శాస్త్రవేత్తలు, సామాజిక కార్యకర్తలు జత చేసి (కలిపి) ఉంటారు. ఈ అంశాలపై స్టూడెంట్స్ నిరంతరం అంచనా వేస్తారు.

## హాస్టల్ జీవితం

* హాస్టల్ స్టే (ఉండటం) అనేది అందరి విద్యార్థులకు తప్పనిసరి. హాస్టల్ జీవితం **క్రమశిక్షణ** (డిసిప్లిన్), **విధి** (డ్యూటీ), **భక్తి** (డెవోషన్) అనే "మూడు డి" ల చుట్టూ తిరుగుతుంది;. హాస్టల్ జీవితం ఉదయం 5 గంటలకు ఉదయపు ప్రార్థనలు తర్వాత జాగింగ్, గేమ్స్, వ్యాయామం లతో మొదలవుతుంది. విద్యార్థి యొక్క ఫైనల్ గ్రేడ్ ప్రకటన, అకడమిక్ అంశాలు పాటు, ఖాతా లోకి ఇంటెగ్రల్ అంశాలు విభాగంలో కూడా ప్రదానంగా తీసుకో బడుతుంది.

## ఇప్పటివరకు పనిచేసిన ఉపకులపతుల జాబితా

## ఇవి కూడా చూడండి
* ఆంధ్రప్రదేశ్ లోని విశ్వవిద్యాలయాల జాబితా
* ఆంధ్రప్రదేశ్ ఉన్నత విద్యాసంస్థల జాబితా
* విశ్వవిద్యాలయము

## మూలాలు

## బయటి లింకులు

* Official website
* Alumni website

వర్గం:విశ్వవిద్యాలయాలు
వర్గం:అనంతపురం జిల్లా
వర్గం:ఆంధ్రప్రదేశ్ విశ్వవిద్యాలయాలు
దామోదరం సంజీవయ్య జాతీయ న్యాయ విశ్వవిద్యాలయము

**దామోదరం సంజీవయ్య జాతీయ న్యాయ విశ్వవిద్యాలయం** (దామోదరం సంజీవయ్య నేషనల్ లా యూనివర్సిటీ) (DSNLU) 2008, చట్టం ద్వారా భారతదేశం, ఆంధ్ర ప్రదేశ్, విశాఖపట్నం వద్ద ఏర్పాటైంది. దీనిలో బి.ఎ. ఎల్ ఎల్ బి (హానర్స్.) 5 సంవత్సరాల ఇంటిగ్రేటెడ్ కోర్సుతో పాటు ఇంటిగ్రేటెడ్ ఎల్‌ఎల్‌బి ఎల్ఎల్‌ఎం, పిహెచ్‌డి, ఎల్ఎల్.డి కోర్సులు వున్నాయి. విశ్వవిద్యాలయానికి సబ్బవరంలో 15.5 ఎకరాల భూమి మంజూరు అయినది, అక్కడ ప్రాంగణం కూడా ఉంది.  

విశాఖపట్నం సబ్బవరం వద్ద ఈ క్యాంపస్ తన కార్యక్రమాలు నిర్వహిస్తుంది.ఈ విశ్వవిద్యాలయంలో విద్యార్ధులు ప్రాంగణంలోనే నివాసముండి చదువుకొనాలి.

## నేషనల్ లా విశ్వవిద్యాలయం
యూనివర్సిటీకి  ఇతర నేషనల్ లా విశ్వవిద్యాలయాలు తో ఒప్పందాలు కుదుర్చుకుంది. అవి:
* నేషనల్ లా స్కూల్ ఆఫ్ ఇండియా యూనివర్సిటీ, బెంగుళూరు
* ది వెస్ట్ బెంగాల్ నేషనల్ యూనివర్సిటీ ఆఫ్ జ్యుడీషియల్ సైన్సెస్, కోలకతా
* రాజీవ్ గాంధీ నేషనల్ యూనివర్సిటీ ఆఫ్ లా, పాటియాలా
* చాణక్య నేషనల్ లా యూనివర్సిటీ, పాట్నా

## మూలాలు

వర్గం:ఆంధ్రప్రదేశ్ విశ్వవిద్యాలయాలు
వర్గం:అనకాపల్లి జిల్లా
విజ్ఞాన్ విశ్వవిద్యాలయం

## క్యాంపస్
క్యాంపస్ గుంటూరు నగరం నుండి 15 కిలోమీటర్ల దూరంలో ఉంది. ప్రధాన ద్వారం ఉంది గుంటూరు - తెనాలి హైవే వద్ద ప్రధాన ప్రధాన ద్వారం ఉంది. సరాసరి నేరుగా దూరంగా, అడ్మినిస్ట్రేటివ్ బ్లాక్, ఎ-బ్లాక్ ఉన్నాయి. విజ్ఞాన్ ఎన్టీఆర్ లైబ్రరీ ప్రధాన ద్వారం నుండి కేవలం 10 మీటర్లు దూరంలో ఉంటుంది. మరో ద్వారం ఉంది గుంటూరు - తెనాలి హైవే వద్ద మరో ద్వారం ఉంది లారా ఎంట్రన్స్:
## అకడమిక్స్
### అండర్ గ్రాడ్యుయేట్ అకడమిక్స్
* బయో టెక్నాలజీ
* కెమికల్ ఇంజనీరింగ్.
* సివిల్ ఇంజనీరింగ్.
* కంప్యూటర్ సైన్స్, ఇంజనీరింగ్. (సిఎస్‌ఈ)
* ఇన్ఫర్మేషన్ టెక్నాలజీ (ఐటి)
* ఎలక్ట్రానిక్స్ & కమ్యూనికేషన్స్ ఇంజనీరింగ్ (ఈసిఈ)
* ఎలక్ట్రానిక్స్ & కంప్యూటర్ ఇంజనీరింగ్. (ఈసిఎం)
* ఎలక్ట్రికల్ & ఎలక్ట్రానిక్స్ ఇంజనీరింగ్. (ఈఈఈ)
* మెకానికల్ ఇంజనీరింగ్.
* మెకట్రానిక్స్
* ఆటోమొబైల్ ఇంజనీరింగ్.
* టెక్స్టైల్ టెక్నాలజీ
* వ్యవసాయ ఇంజనీరింగ్.
* బయో ఇన్ఫర్మేటిక్స్
* ఫుడ్ టెక్నాలజీ

### పోస్ట్‌గ్రాడ్యుయేట్ అకడమిక్స్
* ఎలక్ట్రానిక్స్ అండ్ కమ్యూనికేషన్ ఇంజనీరింగ్ విభాగం
** ఎంబెడెడ్ సిస్టమ్స్
** విఎల్‌ఎస్‌ఐ డిజైన్
** ఇమేజ్ ప్రోసెసింగ్, మెషిన్ విజన్
** డేటా కమ్యూనికేషన్స్ & నెట్వర్కింగ్
* కంప్యూటర్ సైన్స్, ఇంజనీరింగ్ విభాగం
** కంప్యూటర్ సైన్స్ & ఇంజనీరింగ్
** మెషిన్ లెర్నింగ్
** కంప్యూటర్ నెట్వర్క్స్ అండ్ ఇన్ఫర్మేషన్ సెక్యూరిటీ
* ఇన్ఫర్మేషన్ టెక్నాలజీ శాఖ
** ఇన్ఫర్మేషన్ టెక్నాలజీ
** మాస్టర్ ఆఫ్ కంప్యూటర్ అప్లికేషన్స్
* ఎలక్ట్రికల్ ఇంజనీరింగ్ విభాగం
** పవర్ ఎలక్ట్రానిక్స్ & డ్రైవ్స్
** పవర్ సిస్టమ్స్
* మెకానికల్ ఇంజనీరింగ్ విభాగం
** మెషిన్ డిజైనింగ్

## ఇప్పటివరకు పనిచేసిన ఉపకులపతుల జాబితా

## మూలాలు

వర్గం:విశ్వవిద్యాలయాలు
వర్గం:గుంటూరు జిల్లా విద్యాలయాలు
వర్గం:ఆంధ్రప్రదేశ్ విశ్వవిద్యాలయాలు
కోనేరు లక్ష్మయ్య విశ్వవిద్యాలయం

కే ఎల్ విశ్వవిద్యాలయం, అధికారికంగా కోనేరు లక్ష్మయ్య ఎడ్యుకేషన్ ఫౌండేషన్, భారతదేశం, ఆంధ్రప్రదేశ్ రాష్ట్రం, గుంటూరు జిల్లా, వడ్డేశ్వరంలో ఉన్న ఒక డీమ్డ్ విశ్వవిద్యాలయం. కే ఎల్ విశ్వవిద్యాలయం శాస్త్రీయ, సాంకేతిక పరిశోధన మీద బలమైన ప్రాముఖ్యతతో 11 అకాడెమిక్ విభాగాలు ఆరు పాఠశాలల్లో ఉంది.

1980 లో స్థాపించబడిన కళాశాల బకింగ్‌హామ్ కెనాల్ ప్రక్కనే 10 ఎకరాల (4.0 హెక్టారుల) స్థలములో ఉంది, కృష్ణా జిల్లాలో విజయవాడ నుండి 8 కి.మీ. (5.0 మై.), గుంటూరు నగరం నుండి 20 కి.మీ.దూరంలో ఉంది. సంస్థను ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్, న్యూఢిల్లీ వారిచే గుర్తించబడింది. ఐఎస్‌ఒ 9001-2000 - ISO సర్టిఫికేట్ ఉంది. ఇది ఎ గ్రేడ్ తో నేషనల్ అసెస్మెంట్ అండ్ అక్రిడిటేషన్ కౌన్సిల్ ద్వారా ప్రామాణికతను కలిగి ఉంది.

## విశ్వవిద్యాలయం ప్రధాన ఆశయం
thumb|260x260px|కళాశాల విద్యార్థులతో ఉపరాష్ట్రపతి వెంకయ్యనాయుడు -1
నాణ్యమైన ఉన్నత విద్యను అందించడం, అన్ని విభాగాల విద్యార్థుల యొక్క సమగ్ర అభివృద్ధి ద్వారా అభివృద్ధి చెందుతున్న సామాజిక అవసరాలను తీర్చగల అప్లికేషన్, ఆవిష్కరణలకు ప్రాధాన్యతనిస్తూ పరిశోధన, విస్తరణను చేపట్టడం, వారు ప్రపంచవ్యాప్తంగా పోటీపడే అంతర్గత విలువలతో సామాజిక బాధ్యత కలిగిన పౌరులుగా తీర్చిదిద్దటానికి వీలు కల్పిస్తుంది.

## ర్యాంకులు
ది నేషనల్ ఇన్స్టిట్యూషనల్ ర్యాంకింగ్ ఫ్రేంవర్క్ (nirf) ఆధారం గా 2023 సంవత్సరపు  ర్యాంకింగులో  మొత్తం భారతదేశ వ్యాప్తంగా 50వ ర్యాంకు పొందింది, 

మొత్తం విశ్వవిద్యాలయాలలో 28వ ర్యాంకు పొందింది , ఇంజనీరింగ్ ర్యాంకింగ్ లో 44వ ర్యాంకు పొందింది ,  మానేజిమెంట్   ర్యాంకింగ్  లో 52వ ర్యాంకు పొందింది .

## ఇవి కూడా చూడండి

* కోనేరు లక్ష్మయ్య ఎడ్యుకేషన్ ఫౌండేషన్

## మూలాలు

## వెలుపలి లంకెలు

వర్గం:ఆంధ్రప్రదేశ్ విశ్వవిద్యాలయాలు
సెకండరీ స్కూల్ సర్టిఫికేట్

**సెకండరీ స్కూల్ సర్టిఫికేట్** (ఎస్‌ఎస్‌సి) ఎగ్జామినేషన్ 10వ తరగతి బోర్డు పరీక్షగా కూడా పిలవబడుతుంది, ఇది 10వ తరగతి విద్యార్థుల కొరకు CBSE, ఇతర రాష్ట్ర బోర్డులు సహా వివిధ విద్యా బోర్డులు నిర్వహించే ఒక పబ్లిక్ పరీక్ష. ఈ ఎస్‌ఎస్‌సి పరీక్షలను భారతదేశం, బంగ్లాదేశ్, పాకిస్తాన్ లోని అనేక రాష్ట్రాల్లో నిర్వహిస్తున్నారు. ఎస్‌ఎస్‌సి ఇంగ్లాండ్ లో జిసిఎస్‌ఈ (GCSE) కు సమానం. ఈ ఎస్‌ఎస్‌సి పరీక్షను భారతదేశంలో ఆంధ్రప్రదేశ్, తమిళనాడు, కేరళ, గుజరాత్, మహారాష్ట్ర, మధ్యప్రదేశ్, గోవా రాష్ట్రాల్లో నిర్వహిస్తారు. 2010లో 9,01,417 బాలుర సహా 16,26,342 మంది విద్యార్థులు మహారాష్ట్రలో రాష్ట్ర వ్యాప్తంగా 3,692 కేంద్రాల వద్ద ఈ పరీక్షను రాశారు. 1.3 మిలియన్ల కంటే ఎక్కువగా విద్యార్థులు 2014లో సీబీఎస్ఈ 10వ తరగతి పరీక్షలో కనిపించారు.

## విధానము
భారతదేశంలో 10 వ తరగతి పరీక్షలను రాష్ట్ర బోర్డుల ద్వారా రాష్ట్ర స్థాయిలో, సెంట్రల్ బోర్డ్ ఆఫ్ సెకండరీ ఎడ్యుకేషన్ ద్వారా జాతీయ స్థాయిలో నిర్వహిస్తారు. 10వ తరగతి పరీక్షలను వార్షికంగా (ప్రతి సంవత్సరం) నిర్వహిస్తారు. 10వ తరగతి పరీక్షల సిలబస్ వివిధ విద్యా బోర్డులకు చెందిన విద్యార్థులకు వేరువేరు సిలబస్‌లుగా ఉండవచ్చు.

## షెడ్యూలు
10వ తరగతి బోర్డు పరీక్షలను సాధారణంగా భారతదేశంలోని విద్యా బోర్డులు ఎక్కువగా మార్చి, ఏప్రిల్ నెలలో నిర్వహిస్తాయి. పరీక్షల షెడ్యూల్ ను విద్యా బోర్డులు కనీసం ఒక నెల ముందుగానే విడుదల చేస్తాయి. 10వ తరగతి పరీక్షల ఫలితాలను సాధారణంగా మే లేదా జూన్ నెలల్లో ప్రకటిస్తారు. భారతదేశంలోని విద్యా బోర్డులలో కొన్ని విద్యా బోర్డులు, బోర్డు పరీక్షలలో టాప్ 15 విద్యార్థుల జాబితాను మెరిట్ జాబితాగా ప్రకటిస్తాయి.

## భారతదేశం
భారతదేశంలో దీనిని **టెన్త్ బోర్డ్ ఎగ్జామ్** అని కూడా అంటారు, ఇది కౌన్సిల్ ఫర్ ది ఇండియన్ స్కూల్ సర్టిఫికెట్ ఎక్జామినేషన్స్ (CISCE)  సహా విద్య యొక్క వివిధ బోర్డులు, 10వ తరగతి విద్యార్థులకు రాష్ట్ర బోర్డులు నిర్వహించే ఒక పబ్లిక్ పరీక్ష. CBSE made their class 10 boards non compulsory.

## మూలాలు

## బయటి లంకెలు
వర్గం:విద్య
నేదురుమల్లి రాజ్యలక్ష్మి

**నేదురుమల్లి రాజ్యలక్ష్మి,** 1942, జూలై 15న నెల్లూరు లో జన్మించారు. భారతీయ జాతీయ కాంగ్రెస్ పార్టీకి చెందిన రాజ్యలక్ష్మి వెంకటగిరి శాసనసభ నియోజకవర్గం నుండి రెండు సార్లు శాసనసభ సభ్యురాలిగా ఎన్నికయ్యారు. డాక్టర్ వై.యస్.రాజశేఖరరెడ్డి ప్రభుత్వంలో స్త్రీ, శిశు సంక్షేమ శాఖ మంత్రిగా పనిచేశారు.

## జీవిత విశేషాలు
నేదురుమల్లి రాజ్యలక్ష్మి 1942 జూలై 15న నెల్లూరులో జన్మించింది. ఈమె తండ్రి పేరు ఎం.గోపాలరెడ్డి. బి.ఎ.వరకు విద్యను అభ్యసించింది. 1962 మే 25న నేదురుమల్లి జనార్ధనరెడ్డి తో వివాహం జరిగింది.

## మూలాలు

వర్గం:1942 జననాలు
వర్గం:భారత జాతీయ కాంగ్రెస్ నాయకులు
వర్గం:నెల్లూరు జిల్లా మహిళా రాజకీయ నాయకులు
వర్గం:నెల్లూరు జిల్లా నుండి ఎన్నికైన మహిళా శాసన సభ్యులు
వర్గం:నెల్లూరు జిల్లాకు చెందిన మహిళా రాష్ట్ర మంత్రులు
రుమాలు

రుమాలు ను  హ్యాండ్కర్చర్ లేదా హాంకీ అని కూడా పిలుస్తారు, ఇది ఒక రకమైన కర్చీఫ్, ఇది సాధారణంగా జేబులో లేదా పర్సులో తీసుకెళ్లగలిగే సన్నని బట్టతో తయారు చేయబడింది. ఇది ఒకరి చేతులు లేదా ముఖాన్ని తుడవడం లేదా ఒకరి ముక్కును చీదడం వంటి వ్యక్తిగత పరిశుభ్రత ప్రయోజనాల కోసం కనుగొనబడింది. ఒక రుమాలు లేదా ముఖం తువాలు తినే సమయంలో నోరు, వేళ్లు మొత్తాన్ని తుడిచిపెట్టే కోసం పట్టిక వద్ద ఉపయోగిస్తారు. వస్త్రం యొక్క  దీర్ఘ చరతురస్రంగా ఉంటుంది. ఇది కొన్నిసార్లు క్లిష్టమైన ఆకృతులు, ఆకారాలు, సాధారణంగా చిన్న, ముడుచుకొని ఉండును.

రుమాలు కొన్నిసార్లు సూట్ జేబులో పూర్తిగా అలంకరణ వస్తువుగా కూడా ఉపయోగించబడుతుంది.

## నవీన ఉపయోగం
రుమాలు తయారు చేసే పదార్థం వినియోగదారుడి సామాజిక-ఆర్థిక తరగతికి ప్రతీకగా ఉంటుంది. కొన్ని పదార్థాలు ఖరీదైనవి కావడం వల్ల మాత్రమే కాదు, కొన్ని పదార్థాలు ఎక్కువ శోషణ కలిగి ఉంటాయి మరియు స్టైల్ కంటే ఎక్కువ కోసం రుమాలు ఉపయోగించే వారికి ఉపయోగకరంగా ఉంటాయి. రుమాలు కాటన్, కాటన్-సింథటిక్ మిశ్రమం, సింథటిక్ ఫాబ్రిక్, సిల్క్ లేదా లినెన్‌తో తయారు చేయబడతాయి.

## మూలం
హ్యాండ్ కర్చీఫ్  అనే పదాన్ని ప్రజలు ఉపయోగించే ముందు, కర్చీఫ్ అనే పదం మాత్రమే సాధారణంగా ఉండేది. ఈ పదం రెండు ఫ్రెంచ్ పదాల నుండి వచ్చింది: కౌవ్రిర్, అంటే "కప్పడం" మరియు చెఫ్, అంటే "తల".

ప్రాచీన గ్రీస్ మరియు రోమ్ కాలంలో, రుమాలు తరచుగా నేటి విధంగానే ఉపయోగించబడ్డాయి. కానీ మధ్య యుగాలలో, రుమాలు సాధారణంగా తలను కప్పుకోవడానికి ఉపయోగించబడ్డాయి.

## పరిభాష
దీనిని తుండు గుడ్డ, చేతి గుడ్డ అని కడా అంటారు.

## మూలాలు

వర్గం:వస్త్రాలు
జాతీయ సాహస పురస్కారం

**జాతీయ సాహస పురస్కారం** లేదా **జాతీయ సాహస బాలల పురస్కారాలు** అనగా ఆపదలో చిక్కుకున్న ఇతరులను రక్షించేందుకు తమ ప్రాణాలకు సైతం తెగించి అసమాన ధైర్యసాహసాలను ప్రదర్శించిన బాలబాలికలకు భారత ప్రభుత్వం ప్రదానం చేసే అవార్డుల సముదాయం. జాతీయ సాహస పురస్కారాలను ఆంగ్లంలో **నేషనల్ బ్రేవరీ అవార్డ్స్** అంటారు. ఈ అవార్డును భారత ప్రభుత్వం, ఇండియన్‌ కౌన్సిల్‌ ఫర్‌ చైల్డ్‌ వెల్ఫేర్‌ (ఐసిసిడబ్ల్యు) ప్రతి సంవత్సరం ఎంపిక చేయబడిన 6 నుంచి 18 సంవత్సరాల లోపు వయస్సున్న 24 మంది అత్యుత్తమ ధైర్యసాహసాలు ప్రదర్శించిన బాలబాలికలకు ఈ అవార్డును ప్రదానం చేస్తాయి.

## అవార్డు వివరాలు
జాతీయ సాహస పురస్కారాల క్రింద మొత్తం ఐదు కేటగిరీలు ఉన్నాయి. అవి:
# భారత్‌ అవార్డ్‌, (1987 నుంచి)
# సంజయ్ చోప్రా అవార్డ్‌ (1978 నుంచి)
# గీతా చోప్రా అవార్డ్‌ (1978 నుంచి)
# బాపు గయధని అవార్డ్‌ (1988 నుంచి)
# జనరల్ నేషనల్‌ బ్రేవరీ అవార్డ్‌ (1957 నుంచి)

ఈ అవార్డులను ధైర్యసాహసాలు ప్రదర్శించిన ఆరు నుంచి పద్దెనిమిది ఏళ్ల వయస్సు మధ్య నున్న పిల్లలకు ఇస్తారు. ఈ అవార్డుతో పాటు పతకం, సర్టిఫికెట్, నగదు బహుమతులను కూడా ఇస్తారు. అయితే భారత్ అవార్డు విజేతకు బంగారు పతకాన్ని, మిగతా వారికి వెండి పతకాలను ఇస్తారు. ఈ పురస్కారాన్ని పొందిన ప్రతి పిల్లవానికి ఇందిరాగాంధీ స్కాలర్షిప్ పథకం కింద, ఐసిసిడబ్ల్యు యొక్క ప్రోత్సాహాక కార్యక్రమ భాగంగా అతనికి లేదా ఆమెకి విద్యాభ్యాసం పూర్తయ్యేవరకు ఆర్థిక సహాయం ఇవ్వబడుతుంది. 2009లో భారత ప్రభుత్వం వైద్య, ఇంజనీరింగ్, పాలిటెక్నిక్ కళాశాలలు ఈ పురస్కార విజేతల కోసం కొన్ని సీట్లను రిజర్వేషన్ల కింద కేటాయించాలని ప్రకటించింది.

## చరిత్ర
 1957 అక్టోబరు 2 న భారత తొలి ప్రధాన మంత్రి జవహర్ లాల్ నెహ్రూ ఢిల్లీలోని ఎర్ర కోట వద్ద రామ్‌లీలా మైదానంలో ఒక ప్రదర్శనను తిలకిస్తున్నారు. ప్రదర్శన జరుగుతున్న ఈ సమయంలో షార్ట్ సర్క్యూట్ కారణంగా మంటలు చెలరేగి అలంకరణ కోసం వేసిన ఒక షామియానాకు అంటుకున్నాయి. అప్పుడు అక్కడే వున్న 14 ఏళ్ల వయస్సున్న హరీష్ చంద్ర అనే ఒక సాహసబాలుడు వెంటనే తన దగ్గరవున్న కత్తిని తీసుకొని తగలబడుతున్న టెంట్ ను చీల్చి మార్గాన్ని ఏర్పరచి, అక్కడ చిక్కుకున్న వందలాది ప్రజలు ప్రాణాలు కోల్పోకుండా రక్షించాడు. ఈ సంఘటన ద్వారా ప్రేరేపించబడిన నెహ్రూ దేశవ్యాప్తంగా ఉత్తమ ధైర్యసాహసాలు ప్రదర్శించిన బాలబాలికలను గౌరవించేందుకు ఒక అవార్డును ఏర్పాటు చేయాలని అధికారులను ఆదేశించారు. 1958 ఫిబ్రవరి 4న ప్రధానమంత్రి నెహ్రూ మొదటి అధికారిక జాతీయ సాహస పురస్కారాలను హరీష్ చంద్ర, ఇతర సాహసికులకు ప్రదానం చేశారు, ఇక అప్పటినుండి ఇండియన్‌ కౌన్సిల్‌ ఫర్‌ చైల్డ్‌ వెల్ఫేర్‌ (ఐసిసిడబ్ల్యు) ఈ సంప్రదాయాన్ని కొనసాగించింది. సంజయ్ చోప్రా అవార్డు, గీతా చోప్రా అవార్డు 1978 లో ఏర్పాటుచేయబడ్డాయి, సంజయ్ చోప్రా, గీతా చోప్రా అనే ఇద్దరు పిల్లలు తమను కిడ్నాప్ చేయబోయిన కిడ్నాపర్లను ఎదుర్కొనుటలో వారి ప్రాణాలు కోల్పోయారు, ఈ పిల్లల జ్ఞాపకార్థం ఈ అవార్డులు ఏర్పాటుచేయబడ్డాయి. సంజయ్, గీతా అవార్డులు ధైర్యసాహాసాలు ప్రదర్శించిన ఒక బాలుడికి, ఒక బాలికకు ఇస్తారు. భారత్ అవార్డు 1987 లో స్థాపించబడింది, బాపు గయాధని అవార్డు 1988 లో స్థాపించబడింది. 2001లో "స్కాలస్టిక్" 1999 నేషనల్ బ్రేవరీ అవార్డ్స్ యొక్క విజేతల ప్రశంసాత్మక పుస్తకాన్ని ప్రచురించింది. ఈ పుస్తకం బ్రేవ్ హార్ట్స్ పేరుతో ముద్రించబడింది.

## వేడుక
ఈ అవార్డులను సాధారణంగా నవంబరు 14, బాలల దినోత్సవం ప్రకటించి, గణతంత్ర దినోత్సవం నాడు ప్రధానమంత్రి ద్వారా ప్రదానం చేస్తారు, ఈ పురస్కారం పొందిన బాలల గౌరవార్థం వీరికి భారత రాష్ట్రపతి ఆతిథ్యమిస్తారు.

## మూలాలు

వర్గం:పురస్కారాలు
ఎ. కనకదుర్గా రామచంద్రన్

**కనకదుర్గా రామచంద్రన్** విదుషీమణి, రచయిత్రి.

## జీవిత విశేషాలు
ఆమె 1919 జనవరి 25న యామినీ పూర్ణతిలకమ్మ, నిరాఘాటం రామకోటయ్య దంపతులకు జన్మించింది. ఆమె తల్లి యామినీపూర్ణతిలకమ్మ  సంఘసేవకురాలు, జాతీయవాది, కవయిత్రి, భాగవతోత్తమురాలు. తండ్రి నిరాఘాటం రామకోటయ్య  సంగీత విద్వాంసుడు. ఆమె విజయవాడలోని రుషి వేలీ పాఠశాలలో, మదనపల్లిలో, మద్రాసులో విద్యాభ్యాసం చేసింది. ఆమె  ఎం.ఏ., ఎం.ఇడి. చదివింది. ఈమె భర్త  ఏ.రామచంద్రన్ మద్రాసులో  న్యాయవాది.1961 సంవత్సరంలో ఈమెను గృహలక్ష్మి స్వర్ణకంకణముతో సత్కరించారు. ఆమె  విశ్వనాథవారి రచనలు అభిమానించేది.

## రచనలు

### బాలసాహిత్యం
# వేటగాడి కొడుకు - ఇతర విదేశీ కథలు (అనువాదం)
#అందమైన లోకం 
#ఇంద్రజాల దీపం
#పిల్లల నాట్యకళ 
#ఐక్యరాజ్యసమితి  
#పిల్లలు కట్టిన చెలిమి వంతెన 

### ఆంగ్ల గ్రంథాలు
#విదర్ ఆర్ యు రౌండ్? 

## మూలాలు

వర్గం:గృహలక్ష్మి స్వర్ణకంకణము గ్రహీతలు
వర్గం:1919 జననాలు
కానుకొల్లు చంద్రమతి

**కానుకొల్లు చంద్రమతి** ఆంధ్ర నియోగి బ్రాహ్మణ కుటుంబంలో 1901వ సంవత్సరం, ఆగష్టు 28వ తేదీన మద్రాసులో జన్మించింది. ఈమె తల్లి కొటికలపూడి సీతమ్మ. ఆమె కందుకూరి వీరేశలింగం పంతులు అనుయాయి. స్తీ విద్యకై ఆ కాలంలో కృషి చేసింది. ఆమె సాధురక్షణ శతకము, అహల్యాబాయి, ఉపన్యాసమాలిక, ఉన్నత స్త్రీవిద్య, కందుకూరి వీరేశలింగం చరిత్ర, గీతాసారము మొదలైన గ్రంథాలు రచించింది. కానుకొల్లు చంద్రమతి తన తల్లి వద్దనే స్త్రీలకు కావలసిన చక్కని విద్య గడించింది. సంస్కృతం, తెలుగుతో పాటుగా ఇంగ్లీషు కూడా కొంత వరకు తన తల్లి వద్ద నేర్చింది. తర్వాత కాకినాడ పి.ఆర్.కాలేజీలో చదివింది. ఆ కళాశాలలో ఇంగ్లీషు చదివిన మొదటి బ్యాచ్‌లో ఈమె ఒకరు. ఈమె భర్త కానుకొల్లు మాధవరావు పిఠాపురం హైస్కూలులో ఉపాధ్యాయుడిగా పనిచేశాడు. ఈమె కుమారుడు కె.కృష్ణమూర్తి న్యూఢిల్లీలో ఉన్నతోద్యోగం చేశాడు. ఈమెకు తన 60 యేట గృహలక్ష్మి స్వర్ణకంకణము ప్రదానం చేశారు.

## రచనలు
ఈమె రచించిన మంగళహారతులు భక్తి దాయకమై, హృదయంగమమై ఆంధ్ర పాఠకలోకాన్ని ఆకట్టుకున్నాయి. చంద్రమతి చక్కని కవితలు అల్లగలిగిన విదుషీమణి. ఈమె వ్రాసిన పద్యాలు వినసొంపుగా, సనాతనాధునాతన భావాల మేలుకలయికగా ఉండి రంజింప చేస్తాయి. ఈమె 'సరళాప్రభాకరము' లేదా 'హిందూగృహము' అనే సాంఘిక నవలను 1949లో రచించింది. ఈ నవలను తన తల్లి కొటికలపూడి సీతమ్మకు అంకితం చేసింది. ఈ నవలలో భారతనారి పాతివ్రత్యమును వర్ణిస్తూ వ్రాసిన పద్మావతి కథ చక్కగా ఇమిడింది. ఈ నవలలో హిందూ సంఘము యొక్క ఉత్కృష్టత, స్త్రీకి గల ఉన్నత స్థానము, ఆదర్శవంతమైన గృహిణికి కావలసిన ఉత్తమ గుణములు మొదలైనవి ఈమె వివరించింది. 1960లో 'రాణీ చిన్నమ్మ కథ' (పిఠాపురం మహారాణి చరిత్ర సంగ్రహము) చక్కని శైలిలో రచించింది.

## మూలాలు
* కంకణ గృహీత కె.చంద్రమతి సంగ్రహ జీవిత చరిత్ర - మాచిరాజు సీతాపతిరావు - గృహలక్ష్మి మాసపత్రిక -మే 1960 సంచికలో 

వర్గం:1901 జననాలు
వర్గం:గృహలక్ష్మి స్వర్ణకంకణము గ్రహీతలు
విశ్వనాథ సత్యనారాయణ రచనల జాబితా

తెలుగు సాహిత్యంలో తొలి జ్ఞానపీఠ అవార్డు గ్రహీత, కవిసమ్రాట్ విశ్వనాథ సత్యనారాయణ చేసిన రచనల జాబితా ఇది. నవలలు, పద్యకావ్యాలు, విమర్శలు, మొదలైన ప్రక్రియల్లో ఆయన చేసిన రచనలు ఈ జాబితాలో ఉన్నాయి:
## అకారక్రమంలో
### అ

### ఆ

### అం

## ప్రక్రియా పరంగా
### నవలా సాహిత్యం

* అంతరాత్మ
* అమృతవల్లి
* అశ్వమేధము
* ఆఱునదులు
* ఏకవీర
* కడిమిచెట్టు
* కవలలు
* కాశ్మీర రాజవంశ నవలలు (ఆరు నవలు)
* కుణాలుని శాపము
* గంగూలీ ప్రేమకథ
* చందవోలు రాణి
* చంద్రగుప్తుని స్వప్నము
* చిట్లీచిట్లని గాజులు
* చెలియలికట్ట
* జేబుదొంగలు
* తెఱచిరాజు
* దమయంతీ స్వయంవరము
* దంతపు దువ్వెన
* దిండు క్రింది పోకచెక్క
* దూతమేఘము
* దేవతల యుద్ధము

* ధర్మచక్రము
* ధూమరేఖ
* నందిగ్రామ రాజ్యం
* నందోరాజా భవిష్యతి
* నాగసేనుడు
* నాస్తిక ధూమము
* నివేదిత
* నీల పెండ్లి
* నేపాళ రాజవంశ నవలలు (ఆరు నవలలు)
* పరీక్ష
* పాతిపెట్టిన నాణెములు
* పునర్జన్మ
* పురాణవైర గ్రంథమాల (పన్నెండు నవలలు)
* పులిమ్రుగ్గు
* పులుల సత్యాగ్రహము
* ప్రళయనాయుడు
* బద్దన్న సేనాని
* బాణావతి
* భగవంతుని మీది పగ

* భ్రమరవాసిని
* మాబాబు
* మిహిరకులుడు
* మ్రోయు తుమ్మెద
* యశోవతి
* లలితాపట్టణపు రాణి
* వల్లభమంత్రి
* విష్ణుశర్మ ఇంగ్లీషు చదువు
* వీరపూజ
* వీరవల్లడు
* వేదవతి
* వేయిపడగలు
* శార్వరి నుండి శార్వరి దాక
* సముద్రపు దిబ్బ
* సంజీవకరణి
* సౌదామిని
* స్నేహఫలము
* స్వర్గానికి నిచ్చెనలు
* హాహాహూహూ
* హెలీనా

### పద్య కావ్యాలు

* ఆంధ్రపౌరుషము
* ఆంధ్రప్రశస్తి
* ఋతు సంహారము
* కేదారగౌళ (ఖండకావ్యము)
* గిరికుమారుని ప్రేమగీతాలు
* గోపాలోదాహరణము
* గోపికాగీతలు
* గోలోకవాసి
* ఝాన్సీరాణి
* దమయంతీస్వయంవరం

* దేవీ త్రిశతి (సంస్కృతం)
* ధర్మపత్ని
* నా రాముడు
* ప్రద్యుమ్నోదయము
* భ్రమరగీతలు
* భ్రష్టయోగి (ఖండకావ్యము)
* మాస్వామి
* రురుచరిత్రము
* వరలక్ష్మీ త్రిశతి
* విశ్వనాథ పంచశతి

* విశ్వనాథ మధ్యాక్కఱలు
* వేణీభంగము
* శశిదూతము
* శివార్పణము
* శృంగారవీధి
* శ్రీకుమారాభ్యుదయము
* శ్రీకృష్ణ సంగీతము
* శ్రీమద్రామాయణ కల్పవృక్షము (6 కాండములు)

### నాటకాలు

* అంతా నాటకమే
* అనార్కలీ
* అమృతశర్మిష్ఠమ్ (సంస్కృతం)
* అశోకవనము
* కావ్యవేద హరిశ్చంద్ర

* గుప్తపాశుపతము
* గుప్తపాశుపతమ్ (సంస్కృతం)
* తల్లిలేని పిల్ల
* త్రిశూలము
* ధన్యకైలాసము

* నర్తనశాల
* నాటికల సంపుటి (16 నాటికలు)
* ప్రవాహం
* లోపల - బయట
* వేనరాజు
* శివాజి - రోషనార

### విమర్శలు

* అల్లసానివారి అల్లిక జిగిబిగి
* ఒకనాడు నాచన సోమన్న
* కల్పవృక్ష రహస్యములు
* కావ్య పరీమళము

* కావ్యానందము
* నన్నయగారి ప్రసన్న కథాకలితార్ధయుక్తి
* నీతిగీత
* విశ్వనాథ సాహిత్యోపన్యాసములు

* శాకుంతలము యొక్క అభిజ్ఞానత
* సాహితీ మీమాంస.
* సాహిత్య సురభి
* సీతాయాశ్చరితమ్ మహత్

### ఇతరాలు

* ఆత్మ కథ
* కోకిలమ్మ పెండ్లి
* కిన్నెరసాని పాటలు

* చిన్న కథలు
* పాము పాట
* యతిగీతము

* విశ్వనాథ శారద (3 భాగాలు)
* What is Ramayana to me

వర్గం:విశ్వనాథ సత్యనారాయణ రచనలు
వర్గం:విశ్వనాథ సత్యనారాయణ సాహిత్యం
వర్గం:జాబితాలు
వరలక్ష్మీ త్రిశతి

వరలక్ష్మీ త్రిశతి కవిసమ్రాట్ విశ్వనాథ సత్యనారాయణ వ్రాసిన పద్యరచన. భార్యావియోగ దు:ఖాన్ని వివిధ సందర్భాల్లో వ్రాసుకున్న పద్యాల సంకలనం ఇది.
## రచన నేపథ్యం
ఎడమ|thumb|290x290px|రచయిత విశ్వనాథ సత్యనారయణ
విశ్వనాథ సత్యనారాయణ జీవితంలో అత్యంత దు:ఖభరితమైన సందర్భం, ఆయన సాహిత్యంలో పదే పదే ప్రస్తావనకు వచ్చిన సందర్భం ఆయన మొదటి భార్య వరలక్ష్మి మరణం. ఆమె 1931లో అనారోగ్యకారణాల రీత్యా అకాల మృత్యువాత పడ్డారు. ఆమె మరణించిన వ్యగ్రతలో తన దు:ఖభరితమైన, వేదనాపూరితమైన వివిధ భావాలను, స్మృతులను అక్షరీకరించి రాసుకున్నారు. ఐతే ఆ రచనను దాదాపు ఇరవయ్యేళ్ళ వరకూ ముద్రణలోకి తీసుకురాలేదు. 1952లో ఈ గ్రంథాన్ని ఆయన తొలిగా ప్రచురించారు.

## అంశం
విశ్వనాథ తన భార్య వరలక్ష్మి అపురూపమైన వ్యక్తిత్వం కల మహా మనీషిగా తరచుగా పేర్కొన్నారు. వరలక్ష్మి సాహచర్యం తనకు వరమని, ఆమె వల్లనే తానొక కవిని కాగలిగానని పలు విధాలుగా అనేకమైన రచనల్లో పేర్కొన్నారు. ఆమె వాగ్మాధుర్యం, సౌందర్యం, పాతివ్రత్యం, సంసారాన్ని దిద్దుకున్న తీరు వంటివి అతిలోకమైన లక్షణాలుగా వివరించారు. తాను స్వయంగా వట్టి నీరసబుద్ధి గలవాడనని, తాను గొప్ప రసవేత్తను, రసస్రష్టను కావడానికి, మహాకవిని కావడానికి మూలం ఆమేనని పద్యరూపంగా పేర్కొన్నారు.
*<poem>వట్టి నీరసబుద్ధి నట్టినన్ను రసోత్థపథముల సత్కవీశ్వరుని జేసి
		.......ఇతరు లెవ్వరు నెరుగని యీ రహస్య ఫణితి నను
		నేలుకొనిన నా పట్టమహిషి</poem>*
*<poem>నా యఖిల ప్రశస్త కవనమ్మున కాయమ పట్టభద్రురా
       లాయమ లేక యాధునికమైన మదున్నత చిత్తవృత్తి లేదు</poem>* 
(విశ్వనాథ సత్యనారాయణ:వరలక్ష్మీ త్రిశతి) వంటి పద్యాల్లో తన సమస్తమైన కవిత్వానికి తన మొదటి భార్య వరలక్ష్మి కారకురాలని, నీరసమైన తన తత్త్వాన్ని మార్చి గొప్ప కవిని చేసిందని పేర్కొన్నారు. అటువంటి వ్యక్తి మరణం విశ్వనాథ సత్యనారాయణను తీవ్రంగా కలచివేసింది. ఆ సందర్భంగా వ్రాసిన పద్యాల సంకలనమిది.
ఇవి మొత్తంగా 300 వందల పద్యాలు. వందేసి పద్యాల చొప్పున మూడు శతకాలయ్యాయి. కర్మ శతకం, స్మృతి  శతకం, నిత్య శతకం అనే పేర్లతో వాటిని విభాగించారు. మరణానంతరం ఉండే తీవ్రమైన వ్యగ్రత, భరింపరాని దు:ఖం క్రమక్రమంగా స్మృతిగా మిగిలేవరకూ రాశారు.

## ఇవి కూడా చూడండి
* విశ్వనాధ సత్యనారాయణ
* ముఖ్యమైన తెలుగు పుస్తకాల జాబితా
## మూలాలు

వర్గం:విశ్వనాథ సత్యనారాయణ రచనలు
పట్లోళ్ల రామచంద్రారెడ్డి

**పట్లోళ్ల రామచంద్రారెడ్డి** నిజాం వ్యతిరేక ఉద్యమకారుడు, రాజకీయనాయకుడు, ఆంధ్ర ప్రదేశ్ శాసనసభ మాజీ స్పీకర్‌, మాజీ మంత్రి.

## జీవిత విశేషాలు
రామచంద్రారెడ్డి 1929 డిసెంబరు 3న  సాధారణ వ్యవసాయ కుటుంబంలో సంగారెడ్డి జిల్లా కొండాపూర్‌ మండలం మారేపల్లి జన్మించాడు.    హైదరాబాదు సంస్థానం విమోచనోద్యమంలో పాల్గొని రామచంద్రారెడ్డి మొత్తం 13 సార్లు జైలుకు వెళ్ళాడు. విమోచన అనంతరం ఇంటర్, డిగ్రీ పూర్తిచేసి ఉస్మానియా విశ్వవిద్యాలయం నుంచి న్యాయశాస్త్ర పట్టా పొంది 1956లో న్యాయవాద వృత్తి చేపట్టి రాజకీయాలలో కూడా ప్రవేశించాడు. 1959లో పటాన్‌చెరు పంచాయతి సమితి అధ్యక్షులుగా కొంతకాలం పనిచేసాడు. పల్లెసీమల అభివృద్ధికి విశేషంగా కృషిచేసినందుకు నాటి ప్రధాని నెహ్రూ చేతుల మీదుగా అవార్డును అందుకున్నాడు. ఉమ్మడి ఆంధ్రప్రదేశ్‌ అసెంబ్లీకి కాంగ్రెస్‌ తరఫున ఐదుసార్లు శాసనసభ్యుడిగా ప్రాతినిథ్యం వహించాడు. 1962లో తొలిసారిగా ఆయన ఎమ్మెల్యేగా సంగారెడ్డి నియోజకవర్గం నుంచి ఎన్నికయ్యాడు. 1969లో ప్రత్యేక తెలంగాణ ఉద్యమంలో కూడా పాలుపంచుకున్నాడు. 1972లో రెండోసారి శాసనసభకు ఎన్నికై కొంతకాలం రాష్ట్ర మంత్రిగానూ పనిచేశాడు. అతడు పటాన్‌చెరు ఫారిశ్రామికంగా అభివృద్ధి చెందడానికి చాలా కృషిచేశాడు. తరువాత 1983,  1985,  1989 లోనూ గెలిచాడు. 1990 జనవరి 4 నుంచి డిసెంబరు 22 వరకు ఉమ్మడి ఆంధ్రప్రదేశ్‌ అసెంబ్లీ స్పీకర్‌గా పనిచేశాడు. నేదురుమల్లి జనార్దన్‌ రెడ్డి కేబినెట్‌లో భారీ పరిశ్రమల శాఖ మంత్రిగా పనిచేశాడు.  పారిశ్రామిక అభివృద్ధి సంస్థ చైర్మన్‌గా కొనసాగాడు. 1999లో కాంగ్రెస్‌ నుంచి బయటకొచ్చాడు. 2004లో మెదక్‌ లోక్‌సభ స్థానానికి పోటీచేసి ఓడిపోయాడు.

తీవ్ర అనారోగ్యంతో బాధపడుతున్న ఆయన హైదరాబాద్‌ ఎస్సార్‌నగర్‌లోని స్వగృహంలో 2018 ఏప్రిల్ 28న కన్నుమూసాడు.

## మూలాలు

వర్గం:తెలంగాణ విమోచనోద్యమంలో పాల్గొన్న సంగారెడ్డి జిల్లా వ్యక్తులు
వర్గం:1929 జననాలు
వర్గం:2018 మరణాలు
వర్గం:భారత జాతీయ కాంగ్రెస్ నాయకులు
వర్గం:సంగారెడ్డి జిల్లా రాజకీయ నాయకులు
వర్గం:మొదటి ప్రత్యేక తెలంగాణ ఉద్యమంలో పాల్గొన్న సంగారెడ్డి జిల్లా వ్యక్తులు
వర్గం:సంగారెడ్డి జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:సంగారెడ్డి జిల్లా నుండి ఎన్నికైన ఆంధ్రప్రదేశ్ శాసన సభ్యులు
గిడుగు లక్ష్మీకాంతమ్మ

**లక్ష్మీశారద** జంటకవయిత్రులలో **గిడుగు లక్ష్మీకాంతమ్మ** ఒకరు. రెండవవారు జొన్నలగడ్డ శారదాంబ.

## జీవిత విశేషాలు
**గిడుగు లక్ష్మీకాంతమ్మ** 1903 , ఫిబ్రవరి 2 రాజమండ్రిలో వక్కలంక వారి యింట జన్మించింది. తండ్రి గవర్రాజు. తల్లి చెల్లాయమ్మ. ఈమె రాజమండ్రి గర్ల్స్ హైస్కూలులో నాలుగవ ఫారం వరకు చదివింది. 1917 అక్టోబరులో ఈమెకు గిడుగు వెంకట రామమూర్తి పంతులుతో వివాహం జరిగింది. ఇతడు ఇన్‌స్పెక్టర్ ఆఫ్ స్కూల్స్‌గా పనిచేశాడు. ఇతని బాబాయి వ్యవహారిక భాషా ఉద్యమ పితామహుడైన గిడుగు వెంకట రామమూర్తి పంతులు. లక్ష్మీకాంతమ్మ భర్త ప్రోత్సాహంతో సంగీత సాహిత్యాలలో ప్రావీణ్యం సంపాదించింది. ఈమెకు పది మంది సంతానము. ఏడుగురు కుమార్తెలు. ముగ్గురు కొడుకులు. ఈమె కవిత్వం వాసే తొలినాళ్లలో ఈమె ఆడపడుచు జొన్నలగడ్డ శారదాంబ తోడయ్యింది. ఇద్దరికీ ఒద్దిక కలిగి 'లక్ష్మీశారదలు' అనే పేరుతో జంటకవయిత్రులుగా కవితలు అల్లినారు. జొన్నలగడ్డ శారదాంబ 1944లో మరణించింది.

## రచనలు
# లక్ష్మీశారదా గీతములు
# లక్ష్మీశారదా శతకములు
# లక్ష్మీశారదా సుభాషితములు
# కుమారనీతి (శతకము)
# తిరుపతి వెంకటేశ్వరశతకము
# శతక రామాయణము
# ఆరోగ్యసామ్రాజ్యము
# పితృస్మృతి
# మానసిక సామ్రాజ్యము
# లేఖదూత 
# వరకట్న నిరసనము
# రామచంద్ర శతకము
# కన్నీరు మొదలైనవి.
వీటిలో కుమారనీతి, మానసిక సామ్రాజ్యము, కన్నీరు అనే రచనలు గిడుగు లక్ష్మీకాంతమ్మ ఒక్కరే వ్రాసింది. మిగిలినవి జొన్నలగడ్డ శారదాంబతో కలిసి జంటగా రచించినవి.

## పురస్కారాలు
* 1951లో గృహలక్ష్మి స్వర్ణకంకణము లభించింది.

## మూలాలు

వర్గం:గృహలక్ష్మి స్వర్ణకంకణము గ్రహీతలు
వర్గం:తెలుగు కవయిత్రులు
వర్గం:1903 జననాలు
వర్గం:తూర్పు గోదావరి జిల్లా రచయిత్రులు
వర్గం:జంటకవయిత్రులు
లింగమార్పిడి

**లింగమార్పిడి ** అనగా జన్మతహ వచ్చిన లింగంను శస్త్ర చికిత్స ద్వారా మార్పు చేసుకోవడం. అనగా జన్మతహ స్త్రీ, పురుషునిగానూ అలాగే పురుషుడు స్త్రీ గానూ మారిపోవడము. కొన్ని జంతువులలో ఇది సహజంగా జరిగే ప్రక్రియ. కానీ మానవులకు మాత్రం ప్రకృతి ఈ సౌలభ్యాన్ని ప్రసాదించలేదు. దీనికి శస్త్ర చికిత్స ఒక్కటే మార్గము .

## నేపధ్యం
### జంతువులలో

కొన్ని రకాల జంతువులలో లింగమార్పిడి పూర్తి సహజసిద్దంగా జరుగుతుంది, క్లోన్ చేప దీనికి ఉదాహరణ. మొదట ఇది పురుష లింగాన్ని కలిగి ఉండి కొద్ది కాలం తర్వాత స్త్రీ లింగాన్ని పొందుతుంది.

### మానవులలో
మానవులలో ఈ ప్రక్రియ సహజంగా సాధ్యం కాదు. కాని కొన్ని మందులు వాడటం ద్వారా హార్మోనుల స్థాయిని పెంచి లింగంను మార్చవచ్చని వైద్యులు నిరూపించారు. అలాగే సంపూర్ణ శస్త్ర చికిత్సలు చేసి లింగమార్పిడిని కూడా చేస్తున్నారు. ఈ రెండు పద్ధతులలో అనేక శారీరక, సామాజిక సమస్యలు ఉన్నాయి.
## సామాజిక కోణం
లింగ మార్పిడి చేయించుకున్నవారికి ప్రపంచంలో అత్యధిక ప్రాంతాలలో సామాజిక ఆదరణ లేదు. సమాజం వీరిని వెలివేసినట్లు చూడటం, వీరి పట్ల ఆదరణ చూపకపోవడం జరుగుతుంది. ఎక్కవ మంది పడుపు వృత్తిలో, హిజ్రా లుగా మిగిలిపోయి అతి దయనీయమైన జీవితాన్ని గడుపుతున్నారు. అనేక దేశాలు లింగమార్పిడిని నిషేధించాయి. లింగమార్పిడి చేసిన వైద్యులకు కఠిన శిక్షలు విధిస్తాయి. కానీ డబ్బుకు ఆశపడి కొంతమంది వైద్యులు రహస్యంగా లింగమార్పిడి శస్త్రచికిత్సలు చేస్తున్నారు. 
## ఇవి కూడా చూడండి
*స్వలింగ సంపర్కం
*హిజ్రా

## మూలాలు

## బయటి లంకెలు
*లింగమార్పిడి చేసుకున్న వారి అనుభవాలు
*https://www.youtube.com/watch?v=fdgBfe8MjiY

వర్గం:శరీర ధర్మ శాస్త్రము
సెంట్రల్ బోర్డ్ ఆఫ్ సెకండరీ ఎడ్యుకేషన్

**సెంట్రల్ బోర్డ్ ఆఫ్ సెకండరీ ఎడ్యుకేషన్** (సిబిఎస్‌ఈ) అనగా భారత ప్రభుత్వ ఆధీనంలో ప్రభుత్వ, ప్రైవేట్ పాఠశాలల కొరకు ఏర్పడిన ఒక విద్యా మండళి. 

## అనుబంధాలు
సీబీఎస్ఈ అనుబంధాలుగా అన్ని కేంద్రీయ విద్యాలయాలు, అన్ని జవహర్ నవోదయ విద్యాలయాలు, ప్రైవేట్ పాఠశాలలు, భారత కేంద్ర ప్రభుత్వం ఆమోదం పొందిన అత్యధిక పాఠశాలలు ఉన్నాయి.

## పరీక్షలు
ఈ బోర్డు 10, 12 తరగతుల ఆల్ ఇండియా సీనియర్ స్కూల్ సర్టిఫికేట్ ఎగ్జామినేషన్ (AISSCE) లకు ప్రతి సంవత్సరం సాంవత్సరిక పరీక్షలను నిర్వహిస్తుంది. ఈ బోర్డు ఏటా దేశ వ్యాప్తంగా అనేక కళాశాలల్లో ఇంజనీరింగ్, ఆర్కిటెక్చర్లలో అండర్ గ్రాడ్యుయేట్ కోర్సుల ప్రవేశానికి AIEEE పరీక్షను కూడా నిర్వహిస్తుంది. అయితే ఈ AIEEE పరీక్ష 2013 నుంచి ఐఐటి-జాయింట్ ఎంట్రన్స్ ఎగ్జామ్ (జేఈఈ) తో విలీనం చేయబడింది. ఈ సాధారణ పరీక్ష ఇప్పుడు జేఈఈ (మెయిన్స్) అని పిలువబడుతుంది. సీబీఎస్ఈ భారతదేశంలో ప్రముఖ వైద్య కళాశాలల ప్రవేశ కోసం 'ఆల్ ఇండియా ప్రీ మెడికల్ టెస్ట్' (AIPMT) ను కూడా నిర్వహిస్తుంది.

## సెకండరీ స్కూల్ సర్టిఫికేట్
* ప్రధాన వ్యాసం సెకండరీ స్కూల్ సర్టిఫికేట్
సెకండరీ స్కూల్ సర్టిఫికేట్ (ఎస్‌ఎస్‌సి) ఎగ్జామినేషన్ 10వ తరగతి బోర్డు పరీక్షగా కూడా పిలవబడుతుంది, ఇది 10వ తరగతి విద్యార్థుల కొరకు సిబిఎస్‌ఈ, ఇతర రాష్ట్ర బోర్డులు సహా వివిధ విద్యా బోర్డులు నిర్వహించే ఒక పబ్లిక్ పరీక్ష.

## మూలాలు

వర్గం:విద్య
కంది శ్రీనివాసరావు

**కంది శ్రీనివాసరావు** మెదక్ జిల్లాకు చెందిన నిజాం వ్యతిరేక ఉద్యమకారుడు, రాజకీయ నాయకుడు. ఇతను హుస్నాబాదు గ్రామంలో జన్మించగా ఐదేళ్ళ ప్రాయంలో ఉన్నప్పుడు కంది గ్రామానికి చెందిన దేశ్‌ముఖ్ దత్తత తీసుకున్నారు. న్యాయవాద విద్య అభ్యసించిన శ్రీనివాసరావు కొంతకాలం న్యాయవాదిగా పనిచేశారు. 1947లో హైదరాబాదు సంస్థానపు నిజాం వ్యతిరేక పోరాటంలో పాల్గొని జైలుకు వెళ్ళారు. హైదరాబాదు సంస్థానం విమోచన అనంతరం విడుదలైనారు. 1952లో తొలి లోక్‌సభ ఎన్నికలలో మెదక్ నుంచి పోటీచేసి ఓటమి చెందారు. తర్వాత రాజకీయాలకు దూరమైనారు.
## మూలాలు

వర్గం:సంగారెడ్డి జిల్లా న్యాయవాదులు
వర్గం:Freedom fighters among the Telugus
కింజరాపు అచ్చెన్నాయుడు

**కింజరాపు అచ్చంనాయుడు** ఆంధ్రప్రదేశ్ రాష్ట్ర శాసన సభ సభ్యుడు. ఆయన 2014 నుండి టెక్కలి శాసనసభ నియోజకవర్గం శాసనసభ్యుడిగా ఉన్నాడు. ఆయన తెలుగుదేశం పార్టీ నాయకుడు.
## జీవిత విశేషాలు
ఆయన మార్చి 26 1971 న టెక్కలి మండలం నిమ్మాడ గ్రామం లో జన్మించారు. ఆయన తండ్రి దాలినాయుడు. ఆయన కృష్ణా కళాశాల, విశాఖపట్నంలో బి.యస్సీ చదివారు. 
## రాజకీయ జీవితం
ఆయన సోదరుడు తెలుగుదేశం పార్టీ నాయకుడు యర్రంనాయుడు. అచ్చంనాయుడు హరిశ్చంద్రపురం శాసనసభ నియోజకవర్గానికి 2009 వరకు ప్రాతినిధ్యం వహించారు. ఆయన మూడుసార్లు ఎం.ఎల్.ఎగా ఎన్నికైనారు. ఆయన నియోజకవర్గాల పునర్విభజన కారణంగా హరిశ్చంద్రపురం నియోజకవర్గం నుండి టెక్కలి శాసనసభ నియోజకవర్గానికి మారారు. ఆయన 2009 ఎన్నికలలో కాంగ్రెస్ అభ్యర్థి కె.రేవతీపతి పై పోటీ చేసి పరాజయం పాలయ్యారు. 2009లో రేవతీపతి ఆకశ్మిక మరణంతో జరిగిన ఉప ఎన్నికలలో ఆయన మరల రేవతీపతి భార్య అయిన కె.భారతి పై పోటీ చేసి పరాజయం పాలయ్యారు. 2014 ఎన్నికలలో తెలుగు దేశం పార్టీ తరపున టెక్కలి నియోజకవర్గం నుండి శాసనసభ్యులుగా గెలుపొందారు. శ్రీకాకుళం జిల్లాలో గల శ్రీకాకుళం పార్లమెంటు నియోజకవర్గంలో గల ఏడు శాసన సభ నియోజకవర్గాలలో ఒక్క పాతపట్నం శాసన సభ నియోజకవర్గం తప్ప అన్నింటిలో తెలుగుదేశం పార్టీ అభ్యర్థులు గెలుపొందడంతో జిల్లాలో తెలుగుదేశం పార్టీని అగ్రస్థానంలో నిలుపుటకు కృషిచేసిన అచ్చన్నాయుడును రాష్ట్ర కేబినెట్ లో కార్మిక శాఖను అప్పగించారు.

2019 ఆంధ్రప్రదేశ్ శాసనసభ ఎన్నికలలో తెలుగుదేశం పార్టీ తరపున టెక్కలి నియోజకవర్గం నుండి పోటీ చేసి వై.ఎస్.ఆర్.కాంగ్రెస్ పార్టీ అభ్యర్థి పేరార తిలక్ పై విజయం సాధించాడు.

## ఎన్నికలలో పోటీ
అచ్చెన్నాయుడు 1996లో జరిగిన ఉప ఎన్నికల్లో హరిశ్చంద్రాపురం నియోజకవర్గం నుంచి పోటీ చేసి తొలిసారి అసెంబ్లీలో అడుగుపెట్టాడు. ఆయన 1999లో రెండోసారి, 2004లో మూడోసారి ఎమ్మెల్యేగా గెలిచి నియోజకవర్గ పునర్విభజన తర్వాత టెక్కలి నియోజకవర్గం నుండి 2014, 2019, 2024లో వరుసగా మూడుసార్లు నుంచి ఎమ్మెల్యేగా ఎన్నికై 2014 నుండి 19 వరకు చంద్రబాబు మంత్రివర్గంలో కార్మికశాఖ, క్రీడలు, యువజనశాఖ, వెనుకబడిన తరగతులు సంక్షేమం, జౌళి శాఖ మంత్రిగా పనిచేసి, 2024 జూన్ 12 నుండి చంద్రబాబు మంత్రివర్గంలో వ్యవసాయ, పశుసంవర్థకశాఖ మంత్రిగా బాధ్యతలు నిర్వహిస్తున్నాడు.

## ఇవి కూడా చూడండి

* రవాణా శాఖ (ఆంధ్రప్రదేశ్)

## మూలాలు

## ఇతర లింకులు
* Kinjarapu Atcఆnnaidu ,కింజరాపు అచ్చెన్నాయుడు
* kinjarapu atchannaidu Assembly Speech.

వర్గం:తెలుగుదేశం పార్టీ రాజకీయ నాయకులు
వర్గం:1971 జననాలు
వర్గం:జీవిస్తున్న ప్రజలు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2019)
పుట్టంరాజువారి కండ్రిగ

**పుట్టంరాజువారి కండ్రిగ**, శ్రీ పొట్టి శ్రీరాములు నెల్లూరు జిల్లా, గూడూరు మండలానికి చెందిన రెవెన్యూయేతర  గ్రామం.

## గ్రామ విశేషాలు
ఈ గ్రామాన్ని ప్రముఖ క్రికెట్ క్రీడాకారుడు సచిన్ టెండూల్కర్ దత్తతకు తీసుకున్నాడు.

## మూలాలు

## వెలుపలి లంకెలు

వర్గం:ఆంధ్రప్రదేశ్ దత్తత గ్రామాలు
ఆపస్తంబ

**అపస్తంబ కల్పసూత్రములు** అనే పెద్ద భాగం లోని ఒక రూపమే **అపస్తంబ ధర్మసూత్రములు**. అంటే ఇది అక్షరాలా 'ముప్పై ప్రశ్నలు' పుస్తకాలు లేదా **ప్రశ్నలు** కలిగినది. ఈ ధర్మసూత్రముల యొక్క విషయాలు బాగా వ్యవస్థీకృతమై, మంచి స్థితిలో జాగ్రత్తగా ఉండి మారవు. ఈ **'' 'ప్రశ్నలు**' కర్మ సూత్రాల ఒక సేకరణ, దేశీయ వేడుకలలో **శౌతసూత్రం**గా **మంత్రపాఠం**తో వినియోగించబడతాయి. **గృహ్యసూత్రం** దేశీయ ఆచారాలు కొరకు వ్యవహరిస్తుంది. చివరగా **సుల్వసూత్రములు** వేద ఆచారాలు కొరకు అవసరమైన **జ్యామితి సూత్రాలు** అని పిలవబడ్డాయి.

## హిందూమతము
* హిందూమతము నకు సంబంధించిన ఆధారాలు, నియమాలు, సిద్ధాంతాలు, తత్వాలను వివరించేవి **హిందూ ధర్మశాస్త్రాలు**. ఇవి ప్రధానంగా సంస్కృత భాషలో వ్రాయబడ్డాయి. ఈ విధమైన సంస్కృత సాహిత్యమును మతపరంగా ఆరు విభాగాలు, మతంతో సంబంధం లేకుండా నాలుగు విభాగాలుగా పరిగణిస్తారు. వీటిలో శ్రుతులు, ఉపవేదములు, వేదాంగములు, స్మృతులు అనేవి ప్రధాన విభాగాలు.
* "స్మృతి" అనగా "స్మరించినది" అనగా "గుర్తు ఉంచుకొన్నది. ఇవి శ్రుతుల తరువాతి ప్రమాణిక గ్రంథాలు. స్మృతి అనగా ధర్మశాస్త్రము.

## ధర్మశాస్త్రాలు
* స్మృతులు ఇరవై ఉన్నాయి. అవి మను, అత్రి, విష్ణు, హరిత, యాజ్ఞవల్క్య, ఉశాన, ఆంగీరస, యమ, ఆపస్తంబ, సమ్వర్త, కాత్యాయన, బృహస్పతి, పరాశర, వ్యాస, శంఖ, లిఖితా, దక్ష, గౌతమ, శాతాతప, వసిష్ట అనే స్మృతులు ఇవి ధర్మశాస్త్రాలు.

## రచన , తేదీలు
* కృష్ణ యజుర్వేదం యొక్క పరిశోధనకు అంకితం అయిన తైత్తరీయ శాఖకు చెందిన వేద పాఠశాల నుండి ఒక బ్రాహ్మణ కుటుంబం లోని వచ్చిన ఒకరు ఆపస్థంబుడు. ఈ మొత్తం కల్పసూత్రములు అపాస్తంబుడుచే రచింపబడినది అని నమ్ముతారు, కానీ, **కేన్**  (కేన్ ఈ ధర్మ సూత్రములకు కేటాయించే తేదీ సుమారు 450-350 బిసి మధ్య కాలము)  తెలియ చేసిన దాన్ని బట్టి, ఈ విషయము గురించి అధ్యయన కారులలో మాత్రం అభిప్రాయ భేదం ఉన్నది అని చెపుతూ ఉంది.

## వ్యాఖ్యానాలు
* ఈ ధర్మసూత్రాలు గురించి అనేక పురాతన వ్యాఖ్యానాలు వ్రాయబడినవి. వాటి అన్నీంటి మధ్యలో బ్రతికినది అత్యంత ప్రసిద్ధ మైనది అయిన **హరదత్త** ఒకటి మాత్రమే. పాట్రిక్ ఆలైవెల్లీ 1999 సం.లో అపస్తంబుడు యొక్క గృహ్య సూత్రములు, మంత్ర పాఠములు, గౌతమ మహర్షి యొక్క ధర్మసూత్రాల యొక్క ప్రశ్నలు గురించి వ్యాఖ్యానించారు. హరిదత్త దక్షిణ భారతదేశం చెందినట్లు, కేన్ అతనికి 1100-1300 సం. మధ్య తేదీలు సూచించాడు

## సంస్థ , విషయాలు
ఈ ధర్మసూత్రములు బాగా నిర్వహించబడుతోంది, ఇది రెండు పుస్తకాలుగా విభజించబడింది. ముందు మొదటి భాగములో విద్యార్థి సాధారణ నియమాలు వంటి సంబంధిత అంశాలపై అవసరమైన ఒప్పందాలు, దీక్షా, ఉపకారవేతనం, వేదం అధ్యయనం, స్మరించడం, శుద్ధీకరణ, తినడం,, నిషిద్ధ ఆహారం, చట్టబద్ధమైన జీవనానికి,, తపస్సు. అంశాలతో పూర్తిగా అంకితం మైన ఒక విద్యార్థిచదువు పూర్తి చేసుకుని ఇంటికి తిరిగి రావడం అనే అంశాలు ఉంటాయి. రెండవ పుస్తకం భాగములలో గృహస్థు సంప్రదాయం అవసరమైనది. ఇది * ఆశ్రమాలు* లోని నాలుగు ఆదేశాలు అయిన ఒక గృహస్థు విధులు, అనువంశికత, అంత్యక్రియలు, రాజు వంటి అంశాలు పై వ్యవహరిస్తుంది.

## ఇవి కూడా చూడండి
* హిందూధర్మశాస్త్రాలు
* చతుర్వేదాలు
* కృష్ణయజుర్వేదం
* హిందూ సంస్కారములు

## మూలాలు


## బయటి లింకులు
*  (discussion of his Sulbasutra)
* Introduction to Apastamba (Hindu scriptures website) 

వర్గం:హిందూమతం
వర్గం:హిందూ గ్రంథాలు
కిదాంబి శ్రీకాంత్

**కిదాంబి శ్రీకాంత్** ఫిబ్రవరి 7, 1993న గుంటూరులో జన్మించాడు. ఇతను ఒక భారతీయ బ్యాడ్మింటన్ ఆటగాడు, మొట్టమొదటగా గుంటూరు యన్.టి.ఆర్.స్టేడియంలో జాతీయస్థాయి క్రీడాకారుడు ప్రేంకుమార్ సింగ్ కోచింగ్ లో అన్న నందగోపాల్ తో పాటు చక్కని బేసిక్స్ రెండేడ్లు నేర్చుకొని చాలాకాలం తరువాత గోపీచంద్ బ్యాడ్మింటన్ అకాడమీ, హైదరాబాద్ లో శిక్షణ తీసుకున్నాడు. ఇతను ప్రస్తుతం ( 2014 ఆగస్టు 18 నాటికి) అంతర్జాతీయ వలయంలో అత్యధిక ర్యాంకు కలిగిన భారత పురుషుల ఆటగాడు. శ్రీకాంత్ గోస్పోర్ట్స్ ఫౌండేషన్, బెంగుళూర్ ద్వారా, 2012 నుండి స్కాలర్షిప్ కార్యక్రమం యొక్క భాగం నుండి తోడ్పాటునందుకొనుచున్నాడు. ఇతను లి-నింగ్ చే కూడా స్పాన్సర్ చేయబడ్డాడు. ఇతను 2014 నవంబరు 16 న, ప్రపంచ బ్యాడ్మింటన్ లో అత్యుత్తమ క్రీడాకారుడిగా పేరొంది అభిమానులచే "సూపర్ డాన్"గా పిలవబడుతున్న లిన్ డాన్ ను 21-19 21-17 తేడాతో ఓడించి 2014 చైనా ఓపెన్ సూపర్ సిరీస్ ప్రీమియర్ గెలుచుకున్నాడు, ఈ విధంగా సూపర్ సిరీస్ ప్రీమియర్ పురుషుల టైటిల్ ను గెలుచుకున్న మొట్టమొదటి భారతీయునిగా శ్రీకాంత్ పేరుగాంచాడు.

## వ్యక్తిగతం
శ్రీకాంత్ నమ్మాళ్వార్ కిదాంబి ఆంధ్రప్రదేశ్ లోని గుంటూరులో జన్మించాడు. ఇతని తల్లిదండ్రులు కేవీఎస్ కృష్ణ, రాధ ముకుంద. కె.వి.యస్ కృష్ణ ఒక భూస్వామి. శ్రీకాంత్ సోదరుడు నంద గోపాల్ కూడా అంతర్జాతీయ ర్యాంక్ కలిగిన బ్యాడ్మింటన్ క్రీడాకారుడు.

## మూలాలు
* ఈనాడు దినపత్రిక - 17-11-2014 - (డాన్‌ను కొట్టి చైనాను గెలిచి.. చరిత్ర సృష్టించిన కిదాంబి శ్రీకాంత్ - చైనా దిగ్గజం లిన్ డాన్‌పై సంచలనం) 

## బయటి లంకెలు

వర్గం:ఆంధ్రప్రదేశ్ బ్యాడ్మింటన్ క్రీడాకారులు
వర్గం:1993 జననాలు
వర్గం:భారత బ్యాడ్మింటన్ క్రీడాకారులు
వర్గం:జీవిస్తున్న ప్రజలు
వర్గం:భారతీయ క్రీడాకారులు
వర్గం:గుంటూరు జిల్లా క్రీడాకారులు